Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: az államháztartás mûködési rendjérõl szóló 217/1998. (XII. 30.) Korm. rendelet 2003 nyarán elfogadott módosítása jelentette, amely a költségvetési gazdálkodási adatok széles körére írt elõ elektronikus közzétételi kötelezettséget. Az
Paragraph Index: 685

az államháztartás mûködési rendjérõl szóló 217/1998. (XII. 30.) Korm. rendelet 2003 nyarán elfogadott módosítása jelentette, amely a költségvetési gazdálkodási adatok széles körére írt elõ elektronikus közzétételi kötelezettséget. Az Avtv.-nek az úgynevezett „üvegzseb”-törvénnyel történt 2003-as módosítása pedig beiktatta azt a szabályt, hogy a közzétételi kötelezettség módját jogszabály is meghatározhatja. A minõségi ugrást azonban az elektronikus információszabadságról szóló törvény (Eitv.) elfogadása jelentette, mely négy fontos területre terjesztette ki az elektronikus nyilvánosságot. 1) Mindenekelõtt valamennyi közfeladatot ellátó szervre kiterjesztette azt a kötelezettséget, hogy a mûködésével kapcsolatos legfontosabb adatokat rendszeresen közzétegye. Az Eitv. részletes általános közzétételi listát tartalmaz azokról a közérdekû adatokról, amelyeket valamennyi szervnek közzé kell tennie. 2) A jogalkotás nyilvánosságának megteremtése érdekében elõírta a jogalkotási tervek és az egyes jogszabálytervezetek közzétételének kötelezettségét. Ezzel végre megszûnik az a gyakorlat, hogy a közigazgatási Hatályos Jogszabályok Elektronikus Gyûjteményének közzétételi kötelezettségét. 4) A jogkeresõk helyzetét könnyíthetik meg a törvénynek a bírósági jogalkalmazás eddiginél szélesebb körû megismerését biztosító rendelkezései, melyek szerint 2007. július 1-jétõl a Legfelsõbb Bíróság és az ítélõtáblák határozatai elektronikus úton is elérhetõvé válnak. A törvény értelmében biztosítani kell a határozatok szövegére és az azokban megjelölt jogszabályhelyekre történõ keresés lehetõségét. Az adatvédelmi biztos – a törvény ambiciózus elképzeléseinek támogatása mellett – a jogalkotási folyamat során számos esetben felhívta a figyelmet arra, hogy komolytalanná teheti a törvényben megfogalmazott célokat, ha a jogalkotó nem biztosítja a törvény alkalmazásához szükséges feltételeket: ha nincs tekintettel a megvalósítás pénzügyi és szakmai szempontjaira, ha nem hagy elegendõ idõt a jogalkalmazó szerveknek a felkészülésre. Több éves folyamat végére kerül pont a meteorológiai adatokhoz való hozzáférés újraszabályozásával. Ez ügyben konzultációs megkeresés is érkezett az adatvédelmi biztoshoz. A vonatkozó kormányrendelet elfogadásával kapcsolatban történtek a beszámoló információszabadságról szóló fejezetében kaptak helyet. A közérdekbõl nyilvános adatok Az Avtv. 2005. évi módosítása az adatvédelmi biztos feladatkörébe utalta a közérdekbõl nyilvános adatok nyilvánosságát érintõ jogszabályok megalkotására, módosítására vonatkozó javaslattételt, és az ilyen jogszabálytervezetek véleményezését. A közérdekbõl nyilvános adatok törvényi értelmezése (Avtv. 2. § 5. pont) szerint a törvényalkotó mind a személyes, mind az egyéb – közérdekû adatnak nem minõsülõ – adat nyilvánosságra hozatalát vagy hozzáférhetõvé tételét elrendelheti, közérdekbõl nyilvános adatként. A közérdek, mint az információs önrendelkezési jog korlátja nem kiterjesztõen hanem az alapjogi korlátozás kritériumai szerint értelmezhetõ, azaz csak alkotmányos célra irányuló, a szükségesség és az arányosság követelményeinek megfelelõ törvény írhatja elõ a személyes adat nyilvánossá- vagy hozzáférhetõvé tételét. Az Avtv. korábban is csak közérdekbõl tette lehetõvé a törvény számára a személyes adat nyilvánosságra hozatalát, ebben tehát nincs lényeges változás. Újdonság azonban, hogy az adatvédelmi biztosnak a jogszabály tervezetének véleményezése során nemcsak arra kell tekintettel lennie, hogy a személyes adatok tervezett közzé-, illetve hozzáférhetõvé tétele megfelel-e az Avtv.-ben 2006/162/II. szám konkretizált adatvédelmi szabályozási követelményeknek, hanem, ha szükséges, neki magának, hivatalból kell javaslatot tennie a személyes adatot közérdekbõl hozzáférhetõvé tevõ norma megalkotására. Az adatvédelmi biztosnak ebben az esetben a személyes adatok védelmével szemben kellene valamely más alkotmányos elõírás érvényesüléséért fellépnie. Hasonló a helyzet, ha a jogszabálytervezetek véleményezése, illetve a jogszabályok hatályosulásának vizsgálata során valamely – nem is személyes, nem is közérdekû – adat nyilvánossá tételére kell javaslatot tenni a törvényalkotó számára. Ebben az esetben a javaslattétel nem érinti ugyan a biztos által óvandó alapvetõ jogokat, azonban nem is azok érdekében történik, hanem valamilyen más közérdek szolgálatában. Megállapítható, hogy a közérdekbõl nyilvános adatok körének bõvítésére vonatkozó javaslattétel túlmutat az adatvédelmi biztos elsõdleges feladatkörén. Õ ugyanis nem általában az alkotmányosság, de még csak nem is az alapvetõ jogok õre, hanem „csak” az információs önrendelkezési jog és az információszabadság országgyûlési biztosa. A biztos ezért – az alkotmányos szerepzavart elkerülendõ – csak kivételesen indokolt esetben él az adat közérdekbõl nyilvánossá tételére vonatkozó szabályozási javaslattételi jogkörével. Ennek megfelelõen az Avtv. módosítás hatálybalépését követõ fél évben csak néhány esetben került sor közérdekbõl nyilvános adatokkal kapcsolatos jogalkotási kezdeményezésre.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes